காப்பீடுகளை பங்குச்சந்தையில் முதலீடு செய்வது ஒரு சரியான விடயம் அல்ல. அமெரிக்காவில் AIG நிறுவனம் இவ்வாறு செய்து, திவாலாகி அரசாங்கத்தால் காப்பற்றப்பட்டது கடந்த சில மாதங்களுக்கு முன்பு தான் நடந்தேறியது. இந்தியாவில் காப்பீடு நிறுவனங்களும், பென்ஷன் நிறுவனங்களும் அதனுடைய நிதியை பங்குச்சந்தையில் முதலீடு செய்யும் வழக்கம் கடந்த சில ஆண்டுகளில் தான் இந்தியாவில் கொண்டு வரப்பட்டது. அமெரிக்க முதலாளித்துவத்தின் பாணியை இந்தியாவில் நுழைத்த அந்த வைபோகம் அமெரிக்காவில் AIG நிறுவனம் அடைந்த பெரும் சரிவிற்கு பிறகும் தொடர்ந்து கொண்டிருப்பது தான் ஆபத்தானது. அரசாங்கமே தன்னுடைய நிறுவனம் மூலம் அதனை செய்து வரும் நிலையில், பிற தனியார் காப்பீட்டு நிறுவனங்களின் பணம் எந்தளவுக்கு பங்குச்சந்தையில் முதலீடு செய்யப்பட்டிருக்கிறது என்ற கேள்வி எனக்குள்ளது.